મોટર વ્હીકલ એકટના નવા નિયમો બાદ વાહનચાલકોએ ફરજીયાત હેલ્મેટ પહેરવાના નિયમની જોગવાઇ કરતા વાહન ચાલકો દ્વારા હેલ્મેટ ખરીદવામાં અંધાધુધી થતા હેલ્મેટના ધંધાર્થીઓ દ્વારા ભાવમાં લૂંટ ચલાવતા હોવાની રાવ ઉઠતા સામાન્ય પરિવારના લોકોને પરવડે તે માટે બોલબાલા ટ્રસ્ટ દ્વારા રાહતદરે હેલ્મેટ વિતરણ કરવામાં આવ્યું છે ગઇકાલથી શરૂ કરવામાં આવેલ વિતરણમાં આ લખાય છે ત્યા સુધીમાં 3000 થી વધુ હેલ્મેટનું વિતરણ કરવામાં આવ્યું છે અને હજુ આવતીકાલે પણ વિતરણ કરવામાં આવશે તેમજ આગામી દિવસોમાં અઠવાડિયામાં ત્રણ દિવસ વિતરણનું આયોજન કરવામાં આવ્યું હોવાનું બોલબાલા દ્વારા જણાવાયું છે.